“Шаңырақ” күні: Астанада «Бақытты шаңырақ иелері» шарасы ұйымдастырылды
"“Шаңырақ” күні: Астанада «Бақытты шаңырақ иелері» шарасы ұйымдастырылды" | "https://abai.kz/post/181803"
TITLE: “Шаңырақ” күні: Астанада «Бақытты шаңырақ иелері» шарасы ұйымдастырылды
URL: https://abai.kz/post/181803
META: "“Шаңырақ” күні: Астанада «Бақытты шаңырақ иелері» шарасы ұйымдастырылды" | "https://abai.kz/post/181803"
DATE: 17.03.2024
AUTHOR(s): Abai.kz
TOTAL WORDS: 107
TEXT: “Шаңырақ” күнінде елордадағы Музыкалық жас көрермен театрында «Бақытты шаңырақ иелері» атты іс-шара ұйымдастырылды. Жас отбасылардың өнегелі өмірі мен шығармашылығын дәріптеу мақсатындағы мерекелік жиында баланың алғашқы қадамдарымен байланысты «тұсакесер» рәсімі өтті, деп хабарлайды елорда әкімдігінің ресми сайты. Наурыз – туыстық байланыстарды сақтауға және қадірлеуге үндейтін отбасылық мереке. 17 наурыздың тақырыбы отбасы институтының маңыздылығымен байланысты болғандықтан, туыстық қарым-қатынастарды нығайтуға себеп болады. Осы бағытта Музыкалық жас көрермен театрында 14 отбасы жемісті еңбек етіп жатыр. Шығармашылық әлемінде олардың өздерінің қолтаңбалары бар. Сондай жұптардың бірі – театрдың белді актері Саламат Мұқашев пен театр қызметкері Айдана Еңгебай. Бүгінде жас жұп екі ұл тәрбиелеп отыр. Кеш барысында кіші ұлдары Әли-Ахмет бүлдіршіннің тұсауы кесілді. Abai.kz
